Diari Oficial de la Generalitat Valenciana


Sumari del DOGV 4991, del 22-04-2005 (2005/4269)

Informació pública de la modificació del PEPRI del barri de la Seu-Xerea en l'àmbit de la parcel·la sítia en av. Navarro Reverter, 11, promoguda per la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4991

Data del DOGV
:   22-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4269


Organisme emissor
:   Ajuntament de València

Tipus de document
:   Anunci

Informació pública de la modificació del PEPRI del barri de la Seu-Xerea en l'àmbit de la parcel·la sítia en av. Navarro Reverter, 11, promoguda per la Conselleria d'Economia, Hisenda i Ocupació. [2005/X4269]
  
El Ple de l'Ajuntament, en sessió ordinària de data 30 de març del 2005, va adoptar l'acord següent:
  
?Vista la documentació relativa a la Modificació del Pla Especial de Protecció i Reforma Interior del Barri de la Seu-Xerea en l'àmbit de la parcel·la sítia en l'avinguda Navarro Reverter número 1 (antics Jutjats), presentada per la Conselleria d'Economia, Hisenda i Ocupació; vist l'informe favorable del cap de Secció de Planejament i Gestió del Servici de Gestió del Centre Històric, i amb el dictamen de la Comissió Informativa d'Urbanisme, Habitatge i Grans Projectes, de conformitat amb el que disposen els articles 55, 52, 45, 46 i 47 de la Llei 6/1994, reguladora de l'Activitat Urbanística, article 123.1 de la Llei 57/2003, de 16 de desembre, de Mesures per a la modernització del Govern Local, s'acorda:
  
Primer. Sotmetre a informació pública pel termini de vint dies hàbils, per mitjà d'anuncis publicats en un diari d'informació general editat a la Comunitat Valenciana i en el Diari Oficial de la Generalitat Valenciana, el Projecte de Modificació del PEPRI del Barri de la Seu-Xerea (aprovat per acord plenari de l'Ajuntament de València de data 18 de desembre de 1992; BOP de 26.02.1993), en l'àmbit de la parcel·la sítia en l'avinguda Navarro Reverter número 1, promogut per la Conselleria d'Economia, Hisenda i Ocupació, pel qual es pretén canviar la qualificació urbanística de la parcel·la situada en l'avinguda Navarro Reverter número 1 (edifici dels antics Jutjats) passant de la seua qualificació actual de Sistema General de Servici Públic Administratiu (GSP-4 D. Servici Públic Administratiu) a la qualificació de Centre Històric Protegit CHP-122 Eixample Seu-Xerea, amb l'efecte suspensiu de llicències prescrit en l'article 57 de la LRAU.
  
Segon. Comunicar a la Conselleria d'Economia, Hisenda i Ocupació que, amb caràcter previ a l'aprovació provisional de la present Modificació del PEPRI de la Seu-Xerea, haurà d'introduir en la documentació presentada les correccions formals indicades en l'informe de la Secció de Planejament i Gestió del Servici de Gestió del Centre Històric de data 17 de març de 2005.
  
Tercer. Sol·licitar informe la Direcció General de Patrimoni Cultural Valencià, de la Conselleria de Cultura, Educació i Esports, als efectes previstos en els articles 34.2 de la Llei 4/1998, de Patrimoni Cultural Valencià.
  
Quart. Notificar el present acord als interessats i comunicar-ho als distints Servicis Municipals?.
  
I de conformitat amb el que establixen els articles 46 i 52 de la Llei 6/1994 de la Generalitat Valenciana, Reguladora de l'Activitat Urbanística, s'obri el període d'informació pública durant el termini de vint dies, a comptar de l'endemà de la publicació del present acord en els diaris corresponents, estant l'expedient a disposició del públic en les dependències del nou Ajuntament, avinguda d'Aragó, 6 planta, Servici de Gestió del Centre Històric, Secció de Planejament i Gestió, en horari d'atenció al públic.